
PËR SHPRONËSIM PËR INTERES PUBLIK

Ministria e Infrastrukturës dhe Energjisë shpall kërkesën “Për disa shtesa dhe ndryshime në VKM nr. 795, datë 22.9.2015, për shpronësimin për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor “Unaza Lindore Tiranë (lotet I, II)”.
Subjekti kërkues i këtij projekti është Autoriteti Rrugor Shqiptar.
[bookmark: OLE_LINK1][bookmark: OLE_LINK2]Me anë të këtij publikimi, kërkojmë të vëmë në dijeni personat e prekur nga ky shpronësim, për pasuritë e paluajtshme, pronë private, të cilat do të kompensohen sipas vlerësimit paraprak të llogaritur, bazuar në VKM nr. 89, datë 3.2.2016 “Për miratimin e hartës së vlerës së tokës në Republikën e Shqipërisë” dhe në VKM nr.138, datë 23.8.2000 “Për kriteret teknike të vlerësimit dhe të përllogaritjes së masës së shpërblimit të pasurive pronë private që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar, sipas tabelës paraprake bashkëlidhur.
Referuar pikës 2, të nenit 15, të ligjit nr. 8561, datë 22.12.1999 “Për shpronësimet publike dhe marrjen në përdorim të përkohshëm të pasurisë, pronë private, për interes publik”, të ndryshuar, personat e tretë, jo më vonë se 15 (pesëmbëdhjetë) ditë nga data e plotësimit të afateve të  publikimit të kërkesës në Fletoren Zyrtare, kanë të drejtë të paraqesin pretendimet e tyre të shoqëruara me dokumentet përkatëse në Ministrinë e Infrastrukturës dhe Energjisë.
Vlera totale paraprake e shpronësimit është 148,595,779 (njëqind e dyzetë e tetë milionë e pesëqind e nëtëdhjetë e pesë mijë e shtatëqind e shtatëdhjetë e nëntë) lekë.    
[bookmark: _GoBack]

